ПРОТОКОЛ № 26
от заседание на Комисия по дисциплинарните производства
на Висшия съдебен съвет,
проведено на 08 юли  2014 г.

Днес, 08 юли 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  ГАЛЯ ГЕОРГИЕВА
                                                                         ЯСЕН ТОДОРОВ
                                                                         МИЛКА ИТОВА
                                                                         ЮЛИЯ КОВАЧЕВА
                                                                         СВЕТЛА ПЕТКОВА
                                                                         МИХАИЛ КОЖАРЕВ

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

1. Отговор от Комисия по анализ и отчитане степента на натовареност на органите на съдебната власт на ВСС относно молба за предложение за критерии за измерване на натовареността на магистратите, които да залегнат в правилата при налагане на дисциплинарни наказания.

2. Решение на ВАС – петчленен състав – ІІ колегия, с което оставя в сила Решение на ВАС VІ-то отделение, с което отхвърля оспорването по жалба на Мариян Стефанов Марков и Инспектората към ВСС срещу решение на ВСС по протокол № 28/17.07.2013 г., т. 29 - дисциплинарно наказание по чл. 308, ал. 1, т. 4 от ЗСВ – „понижаване в длъжност съдия в СРС за срок от две години”.

3. Сигнал от Катя Бельова – председател на Окръжен съд гр. Благоевград.

4. Информация за публикации в медиите, свързани с дейността на ВСС за периода 17.06. - 24.06.2014 г.

5. Писмо от Методи Лалов – председател на Софийски районен съд, във връзка с искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

6. Писма от Нели Маданска - заместник директор на Националния институт на правосъдието и председател на комисията за подбор на постоянни преподаватели на кандидатите за младши прокурори, относно искане за предоставяне на информация относно дисциплинарни процедури и поощрения на кандидатите. 

По дневния ред

1. ОТНОСНО: Отговор от Комисия по анализ и отчитане степента на натовареност на органите на съдебната власт на ВСС относно молба за предложение за критерии за измерване на натовареността на магистратите, които да залегнат в правилата при налагане на дисциплинарни наказания.
	  
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема за сведение отговора от Комисия по анализ и отчитане степента на натовареност на органите на съдебната власт на ВСС относно молба за предложение за критерии за измерване на натовареността на магистратите, които да залегнат в правилата при налагане на дисциплинарни наказания.
	1.2. Изпраща отговора на Работната група за изработване на критерии (правила) при налагане на дисциплинарни наказания.

2. ОТНОСНО: Решение на ВАС – петчленен състав – ІІ колегия, с което оставя в сила Решение на ВАС VІ-то отделение, с което отхвърля оспорването по жалба на Мариян Стефанов Марков и Инспектората към ВСС срещу решение на ВСС по протокол № 28/17.07.2013 г., т. 29 - дисциплинарно наказание по чл. 308, ал. 1, т. 4 от ЗСВ – „понижаване в длъжност съдия в СРС за срок от две години”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Приема за сведение решение на ВАС – петчленен състав – ІІ колегия, с което оставя в сила Решение на ВАС VІ-то отделение, с което отхвърля оспорването по жалба на Мариян Стефанов Марков и Инспектората към ВСС срещу решение на ВСС по протокол № 28/17.07.2013 г., т. 29 - дисциплинарно наказание по чл. 308, ал. 1, т. 4 от ЗСВ – „понижаване в длъжност съдия в СРС за срок от две години”.
2.2. Решенията да се приложат към кадровото досие на магистрата.

3. ОТНОСНО: Сигнал от Катя Бельова – председател на Окръжен съд гр. Благоевград.
	
	След направен отвод на г-н Васил Петров - председател на Комисия по дисциплинарните производства, 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение сигнала от Катя Бельова – председател на Окръжен съд гр. Благоевград.
3.2. Да се уведоми Катя Бельова – председател на Окръжен съд гр. Благоевград, че в случай на констатирани нарушения, допуснати от магистрат, тя може да упражни правомощието си по чл. 312, ал. 1, т. 2 от ЗСВ.
3.3. Изпраща сигнала от Катя Бельова – председател на Окръжен съд гр. Благоевград на Комисия „Професионална етика и превенция на корупцията” на ВСС, по компетентност.

4. ОТНОСНО: Информация за публикации в медиите, свързани с дейността на ВСС за периода 17.06. - 24.06.2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение решението на Комисия „Публична комуникация” на ВСС, по протокол № 25/24.06.2014 г., т. 7.4 във връзка с публикации в медиите, свързани с дейността на ВСС.

5. ОТНОСНО: Писмо от Методи Лалов – председател на Софийски районен съд, във връзка с искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение писмото от Методи Лалов – председател на Софийски районен съд, във връзка с искане от Свилен Севастакиев Маринов – управител на гражданско сдружение „Регионално бъдеще”, за налагане на дисциплинарно наказание на Емилиян Лаков – съдия в Софийски районен съд.
	5.2. Изпраща писмото от Методи Лалов – председател на Софийски районен съд, на Комисия „Професионална етика и превенция на корупцията” на ВСС, по компетентност.
	
6. ОТНОСНО: Писма от Нели Маданска - заместник директор на Националния институт на правосъдието и председател на комисията за подбор на постоянни преподаватели на кандидатите за младши прокурори, относно искане за предоставяне на информация относно дисциплинарни процедури и поощрения на кандидатите. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Изготвената справка, ведно с извлечения от цитираните в нея протоколи на ВСС, да се изпрати на Националния институт на правосъдието.
6.2. Да се уведоми Националния институт на правосъдието, че информация за поощренията на съдии, прокурори и следователи се съдържа на Интернет страницата на Висшия съдебен съвет, раздел „Съдебна статистика и регистри”.

08.07.2014 г.			                
							ПРЕДСЕДАТЕЛ: /П/
                                                                                                      ВАСИЛ ПЕТРОВ